เงินบาทเปิด 35.31/33 แนวโน้มแกว่งแคบในกรอบ 35.25-35.35
เงินบาทเปิดตลาดเช้านี้ที่ระดับ 35.31/33 บาท/ดอลลาร์ จากเย็นวันศุกร์ที่ปิดตลาดที่ระดับ 35.31/34 บาท/ดอลลาร์
19 ต.ค. 2558

นักบริหารเงิน เปิดเผยว่า เงินบาทเปิดตลาดเช้านี้ที่ระดับ 35.31/33 บาท/ดอลลาร์ จากเย็นวันศุกร์ที่ปิดตลาดที่ระดับ 35.31/34 บาท/ดอลลาร์
“ช่วงเสาร์อาทิตย์เงินบาทแข็งค่าขึ้นมานิดนึงแต่ไม่มาก ไปอยู่แถวประมาณ 35.25 แต่เช้ามาก็เปิดที่ 35.31/33 เพราะตัวเลขเศรษฐกิจสหรัฐคือ ผลสำรวจของมหาวิทยาลัยมิชิแกนที่ระบุว่า ดัชนีความเชื่อมั่นของผู้บริโภคสหรัฐเบื้องต้นประจำเดือนต.ค. พุ่งขึ้นสู่ระดับ 92.1 จากระดับ 87.2 ในเดือนก.ย.” นักบริหารเงิน กล่าว
ทั้งนี้ มองทิศทางวันนี้น่าจะเคลื่อนไหวในกรอบแคบๆ ระหว่าง 35.25-35.35 บาท/ดอลลาร์
อย่างไรก็ตาม สัปดาห์นี้ยังไม่มีตัวเลขสำคัญๆเท่าไหร่ มีแค่ตัวเลขข้อมูลตลาดที่อยู่อาศัยเดือนก.ย.-ต.ค.ของสหรัฐฯ และ FOCUS ที่ผลประชุมธนาคารกลางยุโรป และ ดัชนีผู้จัดการฝ่ายจัดซื้อ (PMI) ภาคการผลิตขั้นต้นของสหรัฐ